CELEX: 62008TN0559
Language: sk
Date: 2008-12-17 00:00:00
Title: Vec T-559/08: Žaloba podaná 17. decembra 2008 – STIM d'Orbigny/Komisia

21.2.2009   
            
            
               SK
            
            
               Úradný vestník Európskej únie
            
            
               C 44/61
            
         Žaloba podaná 17. decembra 2008 – STIM d'Orbigny/Komisia
   (Vec T-559/08)
   (2009/C 44/105)
   Jazyk konania: francúzština
   Účastníci konania
   
      Žalobkyňa: Société de travaux industriels et maritimes d'Orbigny (Paríž, Francúzsko) (v zastúpení: F. Froment-Meurice, advokát)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               určiť neplatnosť napadnutého rozhodnutia Komisie,
            
         
               —
            
            
               zrušiť prvý článok napadnutého rozhodnutia, ktorý vyhlasuje, že 1. náhrada poskytnutá Francúzskom spoločnosti SNCM vo výške 53,48 miliónov eur je protiprávnou, ale zlučiteľnou štátnou pomocou, 2. záporná predajná cena SNCM vo výške 158 miliónov eur nepredstavuje štátnu pomoc a 3. pomoc na reštrukturalizáciu vo výške 15,81 miliónov eur je protiprávnou, ale zlučiteľnou štátnou pomocou,
            
         
               —
            
            
               uložiť Komisii povinnosť nahradiť STIM d'Orbigny trovy konania súvisiace s napadnutým rozhodnutím.
            
         Žalobné dôvody a hlavné tvrdenia
   Žalobkyňa sa domáha zrušenia rozhodnutia Komisie K(2008) 3182 v konečnom znení z 8. júla 2008, ktorým Komisia potvrdila, že:
   
               —
            
            
               náhrada zaplatená Francúzskou republikou spoločnosti Société Nationale Maritime Corse-Méditerranée (ďalej len „SNCM“) vo výške 53,48 miliónov eur z titulu povinností verejnej služby predstavuje protiprávnu štátnu pomoc, ktorá je ale zlučiteľná so spoločným trhom,
            
         
               —
            
            
               záporná predajná cena SNCM vo výške 158 miliónov eur, prijatie sociálnych opatrení vo vzťahu k zamestnancom vo výške 38,5 miliónov eur spoločnosťou Compagnie Générale Maritime et Financière (ďalej len „CGMF“) a spoločná a súbežná rekapitalizácia SNCM spoločnosťou CGMF vo výške 8,75 miliónov eur nepredstavujú štátnu pomoc a
            
         
               —
            
            
               pomoc na reštrukturalizáciu vo výške 15,81 miliónov eur, ktorú Francúzska republika poskytla v prospech SNCM, predstavuje protiprávnu štátnu pomoc, ktorá je ale zlučiteľná so spoločným trhom.
            
         Na podporu svojej žaloby žalobkyňa uvádza tri žalobné dôvody založené na:
   
               —
            
            
               nedostatku odôvodnenia, keďže Komisia:
               
                           —
                        
                        
                           nedefinovala posudzovaný trh alebo neupresnila postavenie konkurenčných podnikov,
                        
                     
                           —
                        
                        
                           neodpovedala na niektoré tvrdenia spoločnosti Compagnie Méridionale de Navigation pôsobiacej na dotknutom trhu a
                        
                     
                           —
                        
                        
                           nekonštatovala nezlučiteľnosť so spoločným trhom, pokiaľ ide o vklad kapitálu presahujúci 15,81 miliónov eur, ktorý bol vyhlásený za zlučiteľný so spoločným trhom,
                        
                     
         
               —
            
            
               zjavne nesprávnych právnych posúdeniach týkajúcich sa:
               
                           —
                        
                        
                           uplatnenia článku 86 ods. 2 ES na vklad kapitálu vo výške 53,48 miliónov eur z titulu náhrady verejnej služby, keďže touto sumou boli nahradené dvakrát rovnaké povinnosti verejnej služby, čo viedlo k preplateniu a kompenzácii nedostatočného riadenia a neschopnosti SNCM zlepšiť účinným spôsobom svoju produktivitu,
                        
                     
                           —
                        
                        
                           zápornej predajnej ceny SNCM vo výške 158 miliónov eur, ktorá nemôže byť zbavená prvkov štátnej pomoci; Komisia vykonala nesprávny výklad správania súkromného investora v trhovom hospodárstve a dopustila sa nesprávneho posúdenia tým, že sa domnievala, že riziko kumulácie záväzkov voči štátu v prípade možnej likvidácie umožní považovať predaj SNCM za zápornú cenu za menej nákladné riešenie,
                        
                     
                           —
                        
                        
                           vkladu kapitálu spoločností CGMF vo výške 8,75 miliónov eur; Komisia nevzala do úvahy všetky ekonomické, finančné a právne skutočnosti a nepredložila dôkaz, že vklad kapitálu CGMF nepredstavuje štátnu pomoc,
                        
                     
                           —
                        
                        
                           vkladu na bežný účet spoločností CGMF vo výške 38,5 miliónov eur ako sociálnych opatrení vo vzťahu k zamestnancom, čím sa SNCM dostala do situácie, ktorá je výhodnejšia ako tá, ktorá by vyplývala z trhu,
                        
                     
                           —
                        
                        
                           štátnej pomoci vo výške 22,52 miliónov eur; nemožno dospieť k záveru o zlučiteľnosti tejto pomoci s hlavnými zásadami Spoločenstva, ktoré sa skúmali v predmetnej veci,
                        
                     
         
               —
            
            
               porušení zásad proporcionality a jednotnej povahy pomoci v tom, že príjemca pomoci SNCM neprispel podstatným spôsobom k reštrukturalizácii z vlastných zdrojov alebo externým financovaním získaným za trhových podmienok a že opatrenia prijaté v roku 2006 predstavovali protiprávnu pomoc podniku zo strany Francúzskej republiky.